Adatkezelési Tájékoztató 


A Szitakötő Stúdió Pszichológiai Tanácsadó Központ (a továbbiakban „Szolgáltató”), mint adatkezelő a szitakotostudio.hu honlap látogatóira vonatkozó adatkezelést jelen dokumentumban ismerteti. A honlapon található szakemberek egyéni vállalkozóként alkotják a Szitakötő Stúdió közösségét. A Szolgáltató magára nézve kötelezőnek ismeri el az adatkezelési tájékoztatót, és kötelezettséget vállal arra, hogy a tevékenységével kapcsolatban minden adatkezelés megfelel a jelen tájékoztatóban és a hatályos jogszabályokban meghatározott elvárásoknak, így különösen az Európai Parlament és a Tanács 2016/679 Rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (a továbbiakban: „GDPR”), az információs önrendelkezési jogról és az információszabadságról szóló 2011. évi CXII. törvény (a továbbiakban: „Infotv.”) rendelkezéseinek. Az Adatkezelő elkötelezett a Kliensek személyes adatainak védelme mellett, az adatokat a GDPR (EU 2016/679 rendelet) és a hazai jogszabályok előírásainak megfelelően, bizalmasan kezeli. A Szolgáltató jogosult a jelen Honlapra vonatkozó adatkezelési tájékoztató módosítására. 

I. Az Adatkezelők adatai

1. Adatkezelő neve: Fényes Annamária
Telephely: 4024 Debrecen Petőfi tér 20-21. 6/11.
E-mail cím: info@szitakotostudio.hu
Telefonszám: +36 30 310 4149
Weboldal: szitakotostudio.hu
Adószám: 67714384-1-29

2. Adatkezelő neve: Süveges Bianka
Telephely: 4024 Debrecen Petőfi tér 20-21. 6/11.
E-mail cím: info@szitakotostudio.hu
Telefonszám: +36 70 570 0117
Weboldal: szitakotostudio.hu
Adószám: 54954267-1-29

3. Adatkezelő neve: Dr. Nagy Hajnalka Anikó
Telephely: 4024 Debrecen Petőfi tér 20-21. 6/11.
E-mail cím: info@szitakotostudio.hu
Telefonszám: +36 70 396 7 905
Weboldal: szitakotostudio.hu
Adószám: 92124712-1-29

II. A kezelt adatok köre, célja és jogalapja
Az Adatkezelő a pszichológusi tanácsadásra való jelentkezés, valamint a szolgáltatás nyújtása során az alábbiak szerint kezel személyes adatokat:
1. Kapcsolattartási és azonosító adatok: A weboldalon található jelentkezési űrlap kitöltése, illetve a telefonos vagy e-mailben történő megkeresés során a Kliens megadja nevét, e-mail címét, valamint telefonszámát. Az adatkezelés célja a Klienssel való kapcsolatfelvétel, a tanácsadási időpontok egyeztetése, valamint a folyamatos szakmai kommunikáció biztosítása. Az adatkezelés jogalapja a felek közötti szolgáltatási szerződés előkészítése és teljesítése (GDPR 6. cikk (1) bekezdés b) pont), valamint a Kliens önkéntes hozzájárulása. Az adatokat az Adatkezelő a kapcsolatfelvétel lezárulásáig, vagy a tanácsadási folyamat időtartama alatt kezeli.
2. Számlázási adatok: A szolgáltatás igénybevételét követően a Kliens nevét, lakcímét (céges megrendelés esetén a cégnevet, székhelyet és adószámot) az Adatkezelő kötelezően rögzíti. Az adatkezelés célja a jogszabályilag előírt hiteles bizonylat és elektronikus számla kiállítása. Az adatkezelés jogalapja az Adatkezelőre vonatkozó jogi kötelezettség teljesítése (GDPR 6. cikk (1) bekezdés c) pont), a számvitelről szóló 2000. évi C. törvény, valamint az általános forgalmi adóról szóló 2007. évi CXXVII. törvény rendelkezései alapján. Az adatkezelés időtartama a számviteli kötelezettségeknek megfelelően a számla kiállításától számított 8 év.
3. Pszichológiai (különleges) adatok: A pszichológusi tanácsadás jellege megköveteli a Kliens mentális állapotára, élethelyzetére vonatkozó adatok, valamint a konzultációk során készült szakmai jegyzetek kezelését. Az adatkezelés célja a szakszerű pszichológusi segítségnyújtás, a Kliens fejlődésének és a tanácsadási folyamatnak a nyomon követése. Az adatkezelés jogalapja a Kliens kifejezett, önkéntes és írásbeli hozzájárulása (GDPR 9. cikk (2) bekezdés a) pont), valamint az egészségügyi és a hozzájuk kapcsolódó személyes adatok kezeléséről és védelméről szóló jogszabályi előírások. Ezeket a különleges adatokat az Adatkezelő a tanácsadási folyamat lezárultáig, a szakmai jogszabályokban előírt megőrzési idő végéig, vagy a Kliens hozzájárulásának visszavonásáig kezeli, a legszigorúbb titoktartási kötelezettség mellett.

III. Adatbiztonsági intézkedések
Az Adatkezelő megteszi a szükséges technikai intézkedéseket az adatok biztonságos tárolása és a jogosulatlan hozzáférés megakadályozása érdekében. Az online felületen tárolt információk erős titkosítással védettek. A pszichológust a szakmai etikai kódex és a jogszabályok alapján szigorú titoktartási kötelezettség terheli, a Kliens adatait harmadik félnek nem adja ki, kivéve, ha arra jogszabály kötelezi.

IV. A Kliens jogai
1. tájékoztatást és hozzáférést kérni a róla kezelt személyes adatokhoz
2. adatai helyesbítését vagy törlését kezdeményezni, amennyiben az adatkezelésnek nincs kötelező jogi vagy szerződéses alapja
3. az adatkezelés korlátozását kérni
4. tiltakozni a személyes adatai kezelése ellen, illetve 
5. az adathordozhatósághoz való jogával élni, tehát tagolt, széles körben használt, géppel olvasható formátumban kikérni a róla kezelt személyes adatokat, vagy ezen adatok másik adatkezelő részére továbbítását kezdeményezni, amennyiben ez technikailag megvalósítható. 

V. Jogorvoslati lehetőségek
Amennyiben a Kliens úgy véli, hogy személyes adatainak kezelése során megsértették a GDPR előírásait, jogosult panaszt tenni a Nemzeti Adatvédelmi és Információszabadság Hatóságnál (NAIH, elérhetőség: https://naih.hu), vagy bírósághoz fordulhat.


